La Sala Unirii din Alba Iulia a avut loc, joi, o ședință solemnă de Guvern, dedicată celebrării Zilei Naționale a României. Întâlnirea a debutat cu intonarea Imnului României, un discurs al premierului Viorica Dăncilă și vizionarea filmului de prezentare a României aflată la momentul Centenarului.



Pe Ordinea de zi a ședinței s-au aflat:

I. PROIECTE DE ORDONANȚE DE URGENȚĂ

1. PROIECT DE ORDONANŢĂ DE URGENŢĂ privind implementarea programului guvernamental ”gROwth-Contul individual de economii Junior Centenar”

2. PROIECT DE ORDONANŢĂ DE URGENŢĂ pentru modificarea articolului 1 din Legea nr.49/1991 privind acordarea de indemnizaţii şi sporuri invalizilor, veteranilor şi văduvelor de război

II. PROIECTE DE HOTĂRÂRI

1. PROIECT DE HOTĂRÂRE privind aprobarea unor măsuri destinate organizării, desfăşurării şi finanţării, în anul 2018, a paradei militare naţionale prilejuite de data de 1 Decembrie-Ziua Naţională a României

2. PROIECT DE HOTĂRÂRE privind înfiinţarea Societăţii Naţionale ”Casa Română de Comerţ Agroalimentar UNIREA ”S.A., completarea art.3 din Hotărârea de Guvern nr. 30/2017 privind organizarea şi funcţionarea Ministerului Agriculturii şi Dezvoltării Rurale, precum şi pentru modificarea art. 6 alin.(6) din Hotărârea Guvernului nr. 1.186/2014 privind organizarea şi funcţionarea Autorităţii pentru Administrarea Sistemului Naţional Antigrindină şi Creştere a Precipitaţiilor şi suplimentarea bugetului Ministerului Agriculturii şi Dezvoltării Rurale din Fondul de rezervă bugetară la dispoziţia Guvernului, prevăzut în bugetul de stat pe anul 2018

III. MEMORANDUMURI

1. MEMORANDUM privind aprobarea semnării Acordului între Guvernul României şi Federaţiile Sindicale Reprezentative din Învăţământ

2. MEMORANDUM privind aprobarea semnării Acordului între Guvernul României şi Federaţia Patronatelor Societăţilor din Construcţii